WinBrick

I WinBrick skal du fjerne alle steinene på skjermen og samtidig holde ballen i gang. Du styrer balltreet i bunnen av skjermen med mus eller tastatur.

Start spillet fra startmenyen i Windows 95 ved å velge "Programmer" og "winbrick 96". Klikk på "OK" når du har lest shareware-informasjonen. Velg "Avslutt" under Fil-menyen i registreringsvinduet som kommer fram. Nå er WinBrick på skjermen, og du er klar til å spille.

Hvis du gjerne vil komme fort i gang, trykker du på "F2". Etter litt ventetid forteller programmet at det ikke kan finne mus nr. to. Klikk på "OK". Programmet leter etter en annen mus fordi den kan brukes når det er flere som spiller mot hverandre. Du får deretter muligheten til å velge mellom tastatur og mus til å styre balltreet.

Hvis du velger mus 
Beveg balltreet ved å bevege musen.
Klikk på venstre knapp for å sende ballen av gårde.
Klikk på begge knappene for å sende av gårde en rakett.

Hvis du velger tastatur
Mellomromstasten for å sende ballen av gårde.
e for å sende av gårde en rakett.
R opp
V ned
Bruk følgende taster til bevegelser mot høyre og venstre
 S    D    F    G    H    J
<<<    <<	    <        >       >>     >>>        

Under spillet vil du oppleve at en del av steinene forandrer seg når de blir slått i stykker, og forskjellige ting vil dale ned mot balltreet ditt. Noen av disse tingene vil det være fordelaktig å ta - andre vil være fatale. WinBrick inneholder mange av disse ekstrafunksjonene. Du finner en fullstendig liste hvis du velger spørsmåltegnet i menyen og deretter "Ekstras". Bli kjent med dem. De gjør spillet mye morsommere.

For å avslutte spillet velger du "Quit" i "Start"-menyen.

Avinstallering
Windows 95
Bruk Utforsker til å finne mappen "C\WINDOWS\WINBRICK.96". Slett den ved å markere den med musen og deretter å trykke på "Del"-tasten.

Windows 3.1
Bruk Filbehandling til å finne mappen "C\WINDOWS\WINBRICK". Slett den ved å markere den med musen og deretter å trykke på "Del"-tasten.

Ikonene fra WinBrick er fremdeles synlige. Du kan slette dem ved å markere dem og trykke på "Del"-tasten.

Systemkrav
Windows 3.1 eller Windows 95
486 CPU
8 MB RAM
2 MB harddiskplass